ཨཾ༔ འོད་གསལ་རྡོ་རྗེ་གསང་མཛོད་ལས༔ བྱང་ཆུབ་
སེམས་དཔའ་འཇམ་དཔལ་དབྱངས་ཀྱི་
སྒྲུབ་ཐབས་བཞུགས་སོ༔
ན་མོ་བྷོ་དྷི་སཏྭ་མཉྫུ་ཤྲཱི་ཡེ༔ རྒྱལ་སྲས་སེམས་དཔའ་ཡོངས་ཀྱི་མེས་པོ་ཆེ༔ ཐུགས་བསྐྱེད་རྒྱ་
མཚོ་སྲིད་ཞིའི་གཉེན་གཅིག་པུ༔ བྱང་ཆུབ་སེམས་དཔའི་ཚུལ་གྱིས་ཡོངས་ལ་ཁྱབ༔ ལྷག་པའི་ལྷ་མཆོག་
འཇམ་པའི་དབྱངས་ལ་འདུད༔ གང་ཞིག་རྣལ་འབྱོར་དད་བརྩོན་ལྡན་པ་ཡིས༔ གཞན་ཕན་དཔའ་བོའི་གོ་ཆ་
བགོ་འདོད་ཅིང་༔ འཇམ་དཔལ་ཡེ་ཤེས་སེམས་དཔའ་གྲུབ་འདོད་པའི༔ སྐལ་ལྡན་སྐྱེས་བུའི་ལམ་བཟང་
འདི་ཁོ་ན༔ ས་མ་ཡ༔
ཨཱཿ གདོད་ནས་དག་པ་སྟོང་གསལ་ངང་༔ ལྷུན་གྲུབ་སྣང་ཆར་གཞལ་ཡས་
དབུས༔ པདྨ་ཟླ་བ་རྒྱས་པའི་སྟེང་༔ རང་ཉིད་འཕགས་པ་འཇམ་པའི་དབྱངས༔
ཞལ་གཅིག་ཕྱག་གཉིས་གུར་གུམ་མདོག༔ ཕྱག་གཡས་སྐྱབས་སྦྱིན་མཐེབ་འཛུབ་
ལས༔ སྐྱེས་པའི་པད་སྡོང་རལ་གྲི་འཛིན༔ ཕྱག་གཡོན་ཐུགས་ཀར་པདྨའི་སྟེང་༔
ཤེས་རབ་ཟབ་མོའི་པོ་ཏི་བསྣམས༔ ཞབས་གཉིས་མཉམ་པའི་སྟབས་ཀྱིས་བཞེངས༔
ལོངས་སྐུའི་རྒྱན་ཆས་བཅུ་གསུམ་མཛེས༔ ཞི་འཛུམ་ལང་ཚོ་རྒྱས་པའི་སྐུ༔ ཐུགས་
ཀར་པད་ཟླར་དྷཱིཿཡིག་མཐར༔ སྔགས་ཀྱིས་བསྐོར་བའི་འོད་ཟེར་གྱིས༔ ཡེ་ཤེས་
སེམས་དཔའ་སྤྱན་དྲངས་གྱུར༔ སྤྱན་འདྲེན་པ་ནི༔ ཧཱུྃ་ཧྲཱིཿ༔ དུས་གསུམ་རྒྱལ་བའི་ཡབ་
གྱུར་འཇམ་པའི་དབྱངས༔ བདག་གི་དད་པའི་ཤུགས་ཀྱིས་རྒྱུད་བསྐུལ་བས༔ ཐུགས་
~39-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
རྗེའི་ཐུགས་དམ་དབང་གིས་འདིར་གཤེགས་ཤིག༔ ཡེ་ཤེས་སྣང་བ་སྐྱེད་ཅིག་འཇམ་
པའི་དབྱངས༔ ཨཱརྻ་མཉྫུ་ཤྲཱི་ཛྙཱ་ན་བྷོ་དྷི་སཏྭ་ཨེ་ཧྱ་ཧི༔ བཛྲ་ས་མ་ཡ༔ ཏིཥྛ་ལྷན༔
ཨ་ལ་ལ་ཧོཿ པུཥྤ། དྷུཔྤེ། ཨཱ་ལོ་ཀེ གྷནྟེ། ནཻ་ཝི་ཏེ། ཤབྟ་སརྦ་པཱུ་ཛ་ས་མ་ཡེ་ཧོ༔
བསྟོད་པ་ནི༔ ཧཱུྃ་ཧྲཱིཿ རྒྱལ་དང་རྒྱལ་སྲས་ཀུན་གྱི་སྤྱི་མེས་མཆོག༔ འཇམ་དང་དཔལ་
དུ་ལྡན་པའི་སེམས་དཔའ་ཆེ༔ མཁྱེན་པའི་བདག་ཉིད་གཞོན་ནུར་གྱུར་པ་ལ༔ སྒོ་
གསུམ་དད་གུས་གདུང་བས་བསྟོད་པར་བགྱི༔ བཟླས་དམིགས་ནི༔ ཐུགས་སྲོག་སྔགས་
ཀྱིས་སྤྲོ་བསྡུ་ཡིས༔ སྣོད་བཅུད་ཡེ་ཡིན་སྣང་གྲག་རིག༔ གཞིར་བཞེངས་བདེ་བ་
ཆེན་པོ་རུ༔ ལྷ་སྔགས་ཡེ་ཤེས་རོལ་པར་ཁྱེར༔ ཨོཾ་ཝཱ་གཱི་ཤྭ་རི་ཧཱུྃ༔ གཉིས་འཛིན་མཚན་
མས་མ་བསླད་པའི༔ རང་བྱུང་ཡེ་ཤེས་བློ་བྲལ་འདི༔ དོན་གྱི་འཕགས་པ་འཇམ་དཔལ་ཡིན༔ ཡིན་ཚུལ་ཤེས་
པའི་ལྷུན་གྲུབ་ཀྱི༔ སྣང་རིག་དབྱེར་མེད་བསྒོམ་མེད་ངང་༔ འབྲུ་གསུམ་བཟླས་པས་དོན་ཀུན་འགྲུབ༔ ས་མ་
ཡ༔ རྒྱ་རྒྱ་རྒྱ༔ མནྟྲ་གུ་ཧྱ༔ བརྡ་ཐིམ༔ གཞན་དོན་སློབ་མ་རྗེས་འཛིན་ཕྱིར༔ དཀྱིལ་འཁོར་དབང་ཆས་ཚོགས་
པར་བཤམས༔ བདག་མདུན་བུམ་པ་ཐོལ་བསྐྱེད་ཀྱིས༔ ནུས་ལྡན་བསྒྲུབས་ཏེ་སྦྱོར་བའི་ཆོས༔ སྤྱི་ལྟར་སོང་
ནས་སློབ་མ་ཡིས༔
མཎྜལ་ཕུལ་ཞིང་གསོལ་བ་ནི༔ ཀྱེ་ཧོ་བླ་མ་རིན་པོ་ཆེ༔ བདག་ལ་འཕགས་པ་འཇམ་
དཔལ་གྱི༔ བྱིན་རླབས་དབང་མཆོག་བསྐྱར་དུ་གསོལ༔ བདག་རྟོག་མུན་པ་
བསལ་བར་མཛོད༔ ལན་གསུམ༔ ཧོ༔ གཞན་དོན་རྫོགས་བྱང་ཐོབ་འདོད་འདི༔
རྒྱལ་སྲས་དམ་པའི་ལམ་བཟང་ཡིན༔ ཁྱོད་ཀྱིས་གཞན་དོན་ལྷུར་ལེན་ན༔ སྨིན་
ལམ་དབང་མཆོག་སྦྱིན་པར་བྱ༔ སྐྱབས་སེམས་ཚོགས་བསགས་ཡང་དག་སྦྱིན༔ ཁྱད་པར་དམ་
ཚིག་སྦྱིན་པ་ནི༔ ཧོ༔ བླ་མ་འཕགས་པའི་དཀྱིལ་འཁོར་དགོངས་སུ་གསོལ༔ བདག་
~40

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
གིས་དུས་འདི་ནས་བཟུང་བྱང་ཆུབ་བར༔ སྡོམ་གསུམ་གནང་བཀག་ཚུལ་བཞིན་
བསྲུང་བར་བགྱི༔ སེམས་ཅན་མ་བསྒྲལ་བ་རྣམས་བདག་གིས་བསྒྲལ༔ མ་གྲོལ་
དགྲོལ་བགྱིད་དབུགས་མ་དབྱུང་རྣམས་ཀུན༔ དབུགས་དབྱུང་མྱ་ངན་འདའ་བར་
བདག་བགྱིད་དོ༔ བདག་གིས་སྒོ་གསུམ་སྨིན་པར་མཛད་དུ་གསོལ༔ ལན་གསུམ༔
དམ་ཆུ་སྦྱིན་ལ༔ བཛྲ་ས་མ་ཡ་རཀྵནྟུ༔ ཋ་ཁྲ་ཋ༔ བསང་སྦྱངས་ལྷར་བསྐྱེད་དབབ་བསྟིམ་དང་༔
ཏིཥྛ་བཛྲས་བརྟན་པར་བྱ༔ སྐུ་བུམ་པའི་དབང་ནི༔ ཧཱུཾ་ཧྲཱིཿ རྣམ་རྒྱལ་བུམ་པའི་གཞལ་ཡས་
སུ༔ འཕགས་པ་འཇམ་དཔལ་དངོས་སུ་བཞུགས༔ སྐལ་ལྡན་ལུས་ལ་དབང་བསྐུར་
བས༔ ཕུང་པོ་ལྷ་རུ་སྨིན་པ་དང་༔ བསྐྱེད་རིམ་བསྒོམ་པའི་དབང་ཐོབ་ཤོག༔ ཨོཾ་
ཝཱ་གཱི་ཤྭ་རི་ཧཱུྃ༔ ཀ་ལ་ཤཱ་ཀཱ་ཡ་ཨ་བྷི་ཥིཉྩ་ཧཱུཾ༔ བཟླས་ལུང་སྦྱིན་པ་ནི༔ སློབ་དཔོན་མདུན་བསྐྱེད་
དང་བཅས་པའི་ཐུགས་ཀའི་སྔགས་ཕྲེང་ལས༔ སྔགས་ཕྲེང་གཉིས་པ་བྱུང་༔ ཞལ་ནས་ཐོན༔ ཁྱེད་རང་གི་
ཐུགས་ཀའི་སྔགས་ཕྲེང་ལ་ཐིམ་པར་མོས་ལ་རྗེས་ཟློས་གྱིས་ཤིག༔ སྔགས་ཕྲེང་འགྲིམ་ལ་རྩ་སྔགས་ལན་
གསུམ་མེ་ཏོག་འཐོར་བཞིན་དུ་འདིའི་རྗེས་ཟློས་གྱིས༔ འཇམ་དཔལ་བདག་གིས་བཟུང་ལགས་
ན༔ བདག་ལ་བྱིན་གྱིས་བརླབ་ཏུ་གསོལ༔ སྔགས་ཕྲེང་དང་མེ་ཏོག་སྤྱི་བོར་བཞག་ཏེ༔ འཇམ་
དཔལ་འདི་ལ་བསྩལ་ལགས་ན༔ འདི་ལ་འགོ་བར་མཛད་དུ་གསོལ༔ སྔགས་ཀྱི་
དངོས་གྲུབ་བསྩལ་དུ་གསོལ༔ བརྟུལ་ཞུགས་བརྟན་པར་མཛད་དུ་གསོལ༔ ཕྲིན་
ལས་རྫོགས་པར་མཛད་དུ་གསོལ༔ རྡོ་རྗེའི་སློབ་མའི་རྒྱུད་ལ་འཕགས་པ་འཇམ་དཔལ་གྱི་གསུང་
སྔགས་ཀྱི་ནུས་པ་བརྟན་ཅིང་བྱིན་རླབས་མ་ལུས་པ་འཇུག་པར་གྱུར་ཅིག༔ རྟེན་སྙིང་བརྗོད་ཅིང་མེ་ཏོག་འཐོར༔
པོད་རལ་སྙིང་གར་བཞག་ལ༔ ཨཱཿ ཇི་སྙེད་དོན་གཟིགས་ཟབ་རྒྱས་གླེགས་བམ་གཟུགས༔
གཟུང་འཛིན་སྲིད་པ་རྩད་གཅོད་རལ་གྲི་ཡིས༔ སྐལ་ལྡན་བུ་ཡི་ཡིད་ལ་དབང་
~41

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བསྐུར་བས༔ འཇམ་དཔལ་ཐུགས་ཀྱི་དབང་མཆོག་ཐོབ་པར་ཤོག༔ རྩ་སྔགས༔ ཙིཏྟ་
ཨ་བྷི་ཥཱིཉྩ་ཧཱུྃ༔ རྒྱན་ཆས་གཏད་ལ༔ ཧཱུྃ་ཧྲི༔ ལོངས་སྐུའི་ཚུལ་གྱིས་འགྲོ་དོན་ངལ་མེད་
རྟགས༔ སྣ་ཚོགས་དར་དང་རིན་ཆེན་རྒྱན་གྱི་ཆས༔ སྐལ་ལྡན་རིགས་ཀྱི་བུ་ལ་
དབང་བསྐུར་བས༔ འགྲོ་དོན་ལྷུན་གྱིས་གྲུབ་པའི་དབང་ཐོབ་ཤོག༔ རྩ་སྔགས༔
སརྦ་གུ་ཎ་ཨ་བྷི་ཥིཉྩ་ཧཱུཾ༔ སྐུ་གཏད་ལ༔ ཧཱུྃ་ཧྲཱིཿ ངོ་བོ་སྤྲོས་བྲལ་ནང་དབྱིངས་བུམ་པའི་
སྐུ༔ རང་བཞིན་ཕྱག་རྒྱས་འཕགས་པ་འཇམ་དཔལ་བཞེངས༔ ཐུགས་རྗེ་ཡོངས་
ཁྱབ་ཕྲིན་ལས་འབད་རྩོལ་བྲལ༔ སྨོན་ལམ་མཐའ་རུ་ཕྱིན་པའི་དབང་ཐོབ་ཤོག༔
རྩ་སྔགས༔ ཀཱ་ཡ་ཝཀྐ་ཙིཏྟ་སརྦ་ཀརྨ་ཨ་བྷི་ཥིཉྩ་ཧཱུཾ༔ མཐའ་རྟེན་བཀྲ་ཤིས་མེ་ཏོག་འཐོར༔ ཁས་
བླངས་མཎྜལ་གཏང་རག་འབུལ༔ དེ་ལྟར་འཇམ་དཔལ་སྒྲུབ་པའི་ཐབས༔ ཟབ་ལ་ཁ་ཚང་དོན་དྲིལ་འདི༔ མ་
འོངས་སྐལ་ལྡན་སྐྱེས་བུ་ཡིས༔ གཞན་དོན་མཐའ་རུ་ཕྱིན་པའི་ཕྱིར༔ མི་འགྱུར་ཐིག་ལེའི་དབྱིངས་སུ་རྒྱ༔ ས་
མ་ཡ༔ རྒྱ་རྒྱ་རྒྱ༔ མནྟྲ་གུ་ཧྱ༔ བརྡ་ཐིམ༔
ཁོ་བོ་རིག་འཛིན་འགྲོ་འདུལ་དཔའ་བོ་རྡོ་རྗེ་པས་རང་བྱུང་དགོངས་པའི་གསང་མཛོད་ལས་སྤྱན་
དྲངས་ཏེ་གཏན་ལ་ཕབ་པ་དགེའོ། །དགེའོ། །དགེའོ། །
-42~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།